ນາຍົກຍີ່ປຸ່ນ ຂໍຂະມາໂທດ ຕໍ່ປະຊາຊົນ
ນາຍົກລັດຖະມຸນຕີຢູກິໂອ ຮາໂຕຢາມະ ຂໍຂະມາໂທດຕໍ່ປະຊາຊົນທີ່ເກາະໂອກິນາວາ ທີ່ບໍ່ໄດ້ຍົກຍ້າຍຖານທັບສະຫະລັດອອກໄປ ຈາກເກາະດັ່ງກ່າວ
ນາຍົກລັດຖະມຸນຕີຍີ່ປຸ່ນ ທ່ານYukio Hatoyama ໄດ້ຂໍຂະມາໂທນຳປະຊາຊົນໃນເກາະໂອກີນາວາໃນວັນອາທິດ ມື້ນີ້ ທ່ີບໍ່ໄດ້ປະຕິບັດຕາມຄຳໝັ້ນສັນຍາທ່ີໃຫ້ໄວ້ໃນລະຫວ່າງການໂຄສະນາຫາສຽງເລືອກຕັ້ງທ່ີຈະຍົກຍ້າຍ ຖານທັບສະຫະລັດອອກຈາກເກາະດັ່ງກ່າວໄປນັ້ນ ໃນການພົບປະກັນທ່ີຖ່າຍທອດທາງໂທລະພາບກັບທ່ານ Hirokazu Nakaima ເຈົ້າແຂວງເກາະໂອກີນາວາ ນັ້ນ ທ່ານ ຮາໂຕຢາມະ ກ່າວວ່າ ສະຖານີອາກາດຂອງກອງທັບມາຣິນສະຫະລັດ Futenma ຈະຕ້ອງຢູ່ຕໍ່ໄປໃນເກາະ ດັ່ງກ່າວ ແຕ່ຈະຄ່ອຍໆຍ້າຍອອກໄປຕັ້ງຢູ່ເລາະຄາມແຄມຝັ່ງທະເລຂອງຂົງເຂດດັ່ງກ່າວ ເຈົ້າແຂວງ ນາກາອິມະ ເອີ້ນການຕັດສິນໃຈດັ່ງກ່າວເປັທ່ີໜ້າເສຍໃຈແລະຫຍຸ້ງຍາກຫລາຍ ສື່ມວນຊົນຍີ່ປຸ່ນ ອ້າງຄຳເວົ້າຈາກແຫລ່ງຂ່າວລັດຖະບານທ່ີບໍ່ບອກຊື່ໃຫ້ຊາບ ໃນວັນເສົາວານນີ້ວ່າ ຖານທັບຂອງສະຫະລັດຈະຍ້າຍອອກຈາກເຂດ Ginowan ໄປຕັ້ງຢູ່ໃນເມືອງ Nago ໃນພາກເໜືອຂອງ ເກາະໂອກີນາວານັ້ນ ນອກນັ້ນທັງສອງປະເທດຍັງໄດ້ຕົກລົງກັນທ່ີຈະພິຈາລະນາໂອນພາລະໜ້າທ່ີບາງຢ່າງ ຂອງຖານທັບດັ່ງກ່າວໄປຍັງສະຖານທ່ີແຫ່ງອື່ນໆບໍ່ແມ່ນຢູ່ໃນເກາະໂອກີນາວານີ້ ແຫລ່ງຂ່າວຈາກລັດຖະບານຍີ່ປຸ່ນຍັງເວົ້າເຊັ່ນກັນວ່າ ທັງສອງຝ່າຍຈະລໍຖ້າຕື່ມອີກເປັນເວລາຫລາຍເດືອນກ່ອນຈະ ທຳການຕົກລົງກັນໃດໆກ່ຽວກັບລາຍລະອຽດເພ່ີມອີກບາງຢ່າງນັ້ນ